सब्जी की बंपर पैदावार, दाम गिरने से किसान निराश
सब्जीकीबंपर फसल के चलते सब्जियों के दाम बेहद गिर गए हैं। लगभग हर गांव के किसान सब्जी के कारोबार से जुड़ रहे हैं। इस कारण सब्जी की फसलें ठीक दाम पर नहीं बिक पा रही हैं। सब्जियों के दामों में बेहद गिरावट आने से सब्जी उत्पादक किसानों को भारी आर्थिक नुकसान झेलना पड़ रहा है। किसानों को फसलों का लागत मूल्य भी नहीं मिल पा रहा है। मंडी में सब्जी बेचने रहे किसानों को बेहद कम दामों पर सब्जी बेचकर खून के आंसू रोने पड़ रह हैं। सब्जी मंडी के प्रधान विजय आढ़ती ने बताया कि करेला भिंडी की सब्जी को छोड़कर सभी सब्जियों के दाम बेहद कम होने के कारण किसानों आढ़तियों को भारी नुकसान हो रहा है।
इस समय मंडी में करेला भिंडी 60 रुपए किलोग्राम बिक रहे हैं। इस समय आलू गोभी मात्र 2 रुपए किलोग्राम,मूली 4 रुपए किलोग्राम, बंद गोभी 3 रुपए किलोग्राम, कद्दू 10 रुपए किलोग्राम, बैगन 8 रुपए किलोग्राम, घीया 15 रुपए किलोग्राम, लोकल टमाटर 5 से 6 रुपए किलोग्राम, जबकि महाराष्ट्र का टमाटर 15 रुपए किलो बिक रहा है। किसान महिन्द्र पाल, गुरदयाल सिंह, धर्मेन्द्र फतेहगढ़, धीरपाल, संदीप सैनी, सलिन्द्र कुमार, गुरनाम सिंह, रमेश कुमार ने बताया कि उन्होंने बड़ी मेहनत लागत से सब्जी की फसलें तैयार की थी। लेकिन सब्जी के दामों में निरंतर कुछ महीनों से बेहद कम दाम मिलने से उन्हें भारी घाटा हो रहा है।
hin_Deva hin_Deva hin_Deva